DA Den Europæiske Unions Tidende L 245/9

AVS-EU-AMBASSADØRUDVALGETS AFGØRELSE Nr. 2/2014

af 5. august 2014

om udnævnelse af medlemmer af bestyrelsen for Centret for Virksomhedsudvikling (CVU)

(2014/534/EU)

AVS-EU-AMBASSADØRUDVALGET HAR —

under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1), som blev ændret for første gang i Luxembourg den 25. juni 2005 (2) og blev ændret for anden gang i Ouagadougou den 22. juni 2010 (3), særlig artikel 2, stk. 6, i bilag III,

under henvisning til AVS-EF-Ambassadørudvalgets afgørelse nr. 8/2005 af 20. juli 2005 om vedtægterne og forretningsordenen for Centret for Virksomhedsudvikling (CVU) (4), særlig artikel 9, stk. 1, og

ud fra følgende betragtninger:

(1) I artikel 9 i vedtægterne og forretningsordenen for Centret for Virksomhedsudvikling (CVU), der blev vedtaget ved AVS-EF-Ambassadørudvalgets afgørelse nr. 8/2005, fastsættes det, at Ambassadørudvalget udnævner medlemmerne af bestyrelsen for en periode af højst fem års varighed.

(2) Mandatperioden for de tre EU-medlemmer af bestyrelsen for Centret for Virksomhedsudvikling, der er udnævnt ved AVS-EU-Ambassadørudvalgets afgørelse nr. 3/2013 (5), og som blev forlænget ved AVS-EU-Ambassadørudvalgets afgørelse nr. 1/2014 (6), udløber den 6. september 2014 —

VEDTAGET DENNE AFGØRELSE:

Artikel 1

Med forbehold af senere afgørelser, som udvalget måtte træffe inden for sine prærogativer, udnævnes følgende medlemmer af bestyrelsen for Centret for Virksomhedsudvikling:

— Jacek ADAMSKI

— Martin BENKO

— Nicole BOLLEN

— John Atkins ARUHURI

— Maria MACHAILO-ELLIS

— Félix MOUKO,

hvis mandat udløber den 6. september 2018 eller på tidspunktet for centrets lukning, alt efter hvilken dato der kommer først.

Artikel 2

Denne afgørelse træder i kraft på dagen for vedtagelsen. Den kan revideres på et hvilket som helst tidspunkt afhængigt af situationen i centret.

Udfærdiget i Bruxelles, den 5. august 2014. På AVS-EU-Ambassadørudvalgets vegne D. B. KAMALA Formand

(1) EFT L 317 af 15.12.2000, s. 3.

(2) Aftale om ændring af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (EUT L 209 af 11.8.2005, s. 27).

(3) Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).

(4) EUT L 66 af 8.3.2006, s. 16.

(5) AVS-EU-Ambassadørudvalgets afgørelse nr. 3/2013 af 30. juli 2013 om udnævnelse af medlemmerne af bestyrelsen for Centret for Virksomhedsudvikling (CVU) (EUT L 263 af 5.10.2013, s. 18).

(6) AVS-EU-Ambassadørudvalgets afgørelse nr. 1/2014 af 7. februar 2014 om udnævnelse af medlemmerne af bestyrelsen for Centret for Virksomhedsudvikling (CVU) (EUT L 67 af 7.3.2014, s. 7).